OzLabs/hebrew-wiki-articles huggingface dataset:
ארדטלק

ארדטלק (בהונגרית: Erdőtelek) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם בארדטלק מספר התושבים נמצא בירידה. כך, בשנת 1941 חיו בכפר 5,034 תושבים, בשנת 1947 נפרד מהכפר טנק, ב-1990 חיו בכפר 3,428 תושבים ובשנת 2021 רק 3,248 תושבים.

האזור מיושב לסירוגין מהמאה ה-13 עד ימינו, היישוב עצמו הוזכר לראשונה בכתבים משנת 1215.

== יהודי ארדטלק ==
יהודים חיו בארדטלק במאה ה-18 ובמאה ה-19. ובשנת 1944 נרצחו יהודים מהכפר בשואת יהודי הונגריה.

במפקד קהילות הונגריה שנעשה בשנת 1944 נכתב כי בקהילה יש 47 חברים, הקהילה אורתודוקסית ואין בקהילה רב או מנהיג קהילה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|24
|
|-
|1880
|197
|3,376
|-
|1910
|89
|
|-
|1920
|61
|
|-
|1930
|40
|
|-
|1941
|51
|5,034
|-
|}

==לקריאה נוספת==
* ארדטלק, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 45. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
ארק (כפר)

ארק (בהונגרית: Erk) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

על פי עדויות ארכאולוגיות האזור היה מיושב כבר בתקופה הפרהיסטורית והוא מיושב לסירוגין עד ימינו, היישוב עצמו הוזכר לראשונה בכתבים משנת 1331.

== יהודי ארק ==
יהודים חיו בארק במאה ה-18 ובמאה ה-19 והחל משנת 1885 היו יהודי הכפר חלק מקהילת הווש. ובשנת 1944 נרצחו יהודים מהכפר בשואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1880
|28
|1,127
|-
|1910
|11
|
|-
|1920
|2
|
|-
|1930
|3
|
|-
|1941
|3
|1,656
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
הוושווזקן

הוושווזקן (בהונגרית: Hevesvezekény) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם בהוושווזקן מספר התושבים נמצא בירידה. כך, בשנת 1941 היו בכפר 967 תושבים, בשנת 1990 היה מספר התושבים 777 ובשנת 2021 רק 623 תושבים.

האזור מיושב לסירוגין מההמאה ה-13 ועד ימינו, היישוב עצמו הוזכר לראשונה בכתבים משנת 1234.

== יהודי הוושווזקן ==
יהודים חיו בהוושווזקן במאה ה-18 ובמאה ה-19. ובשנת 1944 נרצחו יהודים מהכפר בשואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|6
|
|-
|1880
|35
|707
|-
|1910
|10
|
|-
|1920
|3
|
|-
|1930
|2
|
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
מירית שטרן

מירית שטרן היא עורכת דין ישראלית. בין השנים 2011–2019 כיהנה כפרקליטת מחוז צפון (פלילי) בפרקליטות המדינה.

== ביוגרפיה ==
מרים מירית שטרן נולדה בבאר שבע לצילה ואריה מיכאל ארד, שהגיעו לעיר בשליחות תנועת עזרא, כדי להקים שם בית ספר ממלכתי דתי. לימים זכה אביה בתואר יקיר העיר.<ref></ref> בעלת תואר ראשון במשפטים מאוניברסיטת בר-אילן. לאחר התמחותה עבדה מספר שנים במשרד עורכי דין פרטי בחיפה ועסקה במשפט אזרחי ומסחרי.

=== בפרקליטות המדינה ===
בשנת 1994 החלה לעבוד בפרקליטות המדינה. במרץ 2011 נבחרה לתפקיד פרקליטת מחוז צפון (פלילי).<ref></ref> במסגרת תפקידיה לאורך שנים ניהלה תיקים פליליים רבים, ביניהם תיק סייעני הפיגוע בקו 361 בצומת מירון (2002),<ref></ref> רצח אולג שייחט,<ref></ref> רצח יצחק קברטץ בידי ז'אן אלרז,<ref></ref> רצח יפים ויינשטיין,<ref></ref> רצח תאיר ראדה,<ref></ref> תיק עזרא שיינברג, רצח תהילה נגר, תיק דארין טאטור, הצתת כנסיית הלחם והדגים, תיקי שמעון גפסו,<ref></ref> תיקים ביטחוניים רבים, ועוד.<ref></ref>

באפריל 2019 סיימה את תפקידה בפרקליטות המדינה.<ref></ref>

=== לאחר סיום תפקידה בפרקליטות המדינה ===
במאי 2019, לצד בכירים לשעבר בפרקליטות המדינה ובייעוץ המשפטי לממשלה, חתמה על גילוי דעת כנגד חקיקת פסקת התגברות והרחבת חוק החסינות.<ref>[https://pic-upload.ynet.co.il/news/GuiluiDaat.pdf גילוי דעת מטעם בכירים לשעבר בפרקליטות המדינה ובייעוץ המשפטי לממשלה], 26 במאי 2019; </ref>

== חיים אישיים ==
נשואה ליצחק, מהנדס בניין, אם לחמישה. מתגוררת בהושעיה. מקיימת אורח חיים דתי.

== קישורים חיצוניים ==
* דני ברנר, [https://www.afulanet.co.il/news.asp?ContentID=2559 פרקליטת המחוז עו"ד מירית שטרן משוכנעת: "רומן זדורוב רצח את תאיר ראדה"], באתר היום בעמק, 30 בינואר 2017
* 

== הערות שוליים ==

קטגוריה:פרקליטות מחוזיות
קטגוריה:פרקליטי מחוז צפון
קטגוריה:בוגרות אוניברסיטת בר-אילן: משפטים
קטגוריה:בוגרי אוניברסיטת בר-אילן: משפטים
קטגוריה:עורכי דין ישראלים
קטגוריה:עורכות דין ישראליות
קטגוריה:ציונות דתית: אישים
קטגוריה:הושעיה: אישים
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
מרתה קינג

מרתה קינג (באנגלית: Martha King; 1803 – 31 במאי 1897) הייתה המאיירת הבוטנית הראשונה של ניו זילנד. היא הייתה דמות בולטת בתחום החינוך כמייסדת בתי ספר, בנוסף לכישוריה בבוטניקה.<ref name=":0"></ref>

== ביוגרפיה ==
מרתה קינג נולדה באירלנד בשנת 1802 או 1803. ייתכן שעבדה בעבודה ציבורית לפני שהם היגרו מאירלנד.<ref>Creese, Mary R. S.; Creese, Thomas M. (2010). Ladies in the laboratory III: South African, Australian, New Zealand, and Canadian women in science: nineteenth and early twentieth centuries: a survey of their contributions. Lanham, Maryland: Scarecrow Press. p. 122</ref> היא היגרה לניו זילנד בדצמבר 1840, והגיעה לולינגטון, עם אחותה הבכורה, מריה, ואחיה, סמואל פופאם קינג.<ref>Dawson, Bee (1999). Lady painters: the flower painters of early New Zealand. Auckland: Viking. pp. 13–27</ref>

מולינגטון הם הפליגו למחוז וואנגאנוי על סיפונה של "אליזבת", והגיעו ב -27 בפברואר 1841, והיו מהמייסדים של העיר החדשה. הם רכשו חלק מהאדמה שרכש הקולונל ויליאם וואקפילד עבור חברת ניו זילנד. סמואל קינג בנה שני בתים, ומרתה קינג ואחותה פתחו את בית הספר הראשון של וואנגאנוי זמן קצר לאחר מכן. בית הספר היה פופולרי והאחיות ניהלו אותו היטב.<ref name=":0" />

בדצמבר 1847 עברה משפחת קינג לניו פלימות'. קינג פתחה בית ספר אחר עם אחותה, מריה, וגיסה, מרי ג'יין קינג, בעת שהתגוררה בניו פלימות'. המקום שימש גם לתפקידים אחרים, כפעילויות תרבותיות, ושיקפו את נוכחותם הבולטת של משפחתה בחיים הציבוריים של ניו פלימות'. שתי האחיות גם ארגו פשתן לייצור בד וסחורות נוספות להשלמת הכנסותיהן.

קינג נפטרה בביתה בניו פלימות' ב-31 במאי 1897, בת 94 שנים.<ref>"Death". Taranaki Herald. 1 June 1897. p. 1</ref>

== יצירה ==
קינג הייתה אחת המתיישבים הבריטים והאירים המוקדמים שפנו לאיור בוטני כדי "ליצור פרנסה בתנאים קשים".

בספטמבר 1842 הוזמנה קינג מטעם החברה לגננות ובוטניקה של ולינגטון להכין שני סטים של רישומים של דגימות בוטניות מקומיות מעניינות, האחת תועבר לדירקטורים של החברה הניו זילנדית, והשנייה לחברת הגננות הלונדונית. לא ידוע בדיוק מדוע נבחרה קינג למשימה זו.<ref>Brownsey, Patrick; Eagle, Audrey (2013). The essential Audrey Eagle. Wellington: Te Papa Press. pp. 10–11.</ref> הסט הראשון של 40 צבעי מים הושלם עד ינואר 1843, והגיע לחברת ניו זילנד בלונדון בספטמבר 1843. היא נרכשה על ידי ספריית אלכסנדר טרנבול בשנת 1981. הסט השני נעלם ללא עקבות.

בשנת 1845 הופיעו ארבע מהליטוגרפיות של קינג באיורים של אדוארד ג'רינגהם וייקפילד לזכרונותיו ממסעו בניו זילנד.

פרט לצבעי המים הבוטניים, כל שנותר מיצירתה של קינג הם 16 רישומי עיפרון המתארים נופים של ולינגטון, וואנגאנוי וניו פלימות', מתוארכים בין השנים 1841 - 1859. אף שקינג הציגה מאוחר יותר בתערוכה הבינלאומית בסידני של 1879, לא ידוע על דוגמאות אחרות של עבודותיה ששרדו.

בשנת 2017 נבחרה קינג על ידי החברה המלכותית לאחת מ-150 הנשים שתרמו לידע על ניו זילנד.

== גלריה ==
<gallery mode="packed" heights="180">
File:BeilschmiediaTawaKing.jpg

File:King, Martha 1803?-1897 -The phormium tenax, or New Zealand flax. Drawn by Miss King. (1842) Day and Haghe. London, Smith, Elder (1845) (21637011006).jpg

File:King, Martha Rewa rewa.jpg

File:Martha King House.jpg
</gallery>
== קישורים חיצוניים ==

== הערות שוליים ==

קטגוריה:מאיירות בריטיות
קטגוריה:ניו זילנד
קטגוריה:ילידות 1803
קטגוריה:נפטרות ב-1897
סית'נה לטי

סית'נה לטי (באנגלית:Cythna Letty; 1 בינואר 1895 - 3 במאי 1985), הייתה אמנית בוטנית חשובה בדרום אפריקה בזכות איכות וכמות הציורים והרישומים שהופקו בקפדנות במשך 40 שנה בפרטוריה.

== ביוגרפיה ==
סית'נה לטי זכורה בעיקר בזכות איור "פרחי הבר של הטרנסוואל" שיצא לאור בשנת 1962.<ref>Wild Flowers of the Transvaal (with Dyer, Verdoorn and Codd 1962)</ref> כאשר הונהגו המטבעות העשרוניות בדרום אפריקה, היא התבקשה לעצב את המוטיבים הפרחוניים עבור מטבעות 10, 20 ו -50 סנט. מלבד הציור היא הייתה משוררת מוכשרת ופרסמה את "ילדי השעות" כשהייתה בשנות השמונים לחייה.

סית'נה הייתה הילדה הבכורה של נישואיה השניים של אמה ג'וזינה כריסטינה לינדנברג. ללטי היו חמישה ילדים.

לאביה של סית'נה, וולטר אדוארד לטי, היו שינויים רבים בקריירה והמשפחה נדדה למקום חדש לעיתים קרובות. כתוצאה מכך סית'נה למדה ב־13 בתי ספר, וסיימה את התיכון לבנות של פרטוריה. עם פרוץ מלחמת העולם הראשונה, התגייס וולטר ושירת בצרפת, ונשאר שם לאחר הכרזת השלום. ג'וזינה פירנסה את המשפחה על ידי ציור תרשימים גנאלוגיים. כישוריה האמנותיים של האם, הועברו למספר ילדיה, ולסית'נה הייתה תשוקה לנושאים בוטניים.

עיסוקה העיקרי של סית'נה עד 1924 היו הוראה וסיעוד. במשך שנתיים עבדה כאמנית, באגף הווטרינרי באונדרסטפורט שליד פרטוריה, וציירה איברים חולים וסרטניים, ולאחר מכן עברה לחטיבה לציור צמחים בראשותו של ד"ר אי.בי פול-אוונס. כאן היא החלה בתרומתה החשובה לספר על הפרחים באפריקה.

היא התפטרה בשנת 1938 כדי להינשא לאוסקר ויליאם אלריק פורסמן. לאחר שילדה בן, הצטרפה מחדש לאגף הבוטניקה בשנת 1945 ונשארה עד 1966.

הוענקה לה מדליית כסף על ידי החברה המלכותית לגננות על תערוכת ציורי הפרחים שלה בשנת 1970.

היא איירה ספרים רבים על בוטניקה כגון "הסקר הבוטני של עצים ושיחים בפארק הלאומי קרוגר" (1951) מאת L. E. W. Codd, שהיה אז מנהל המכון למחקר בוטני.<ref>Trees of South Africa (Tafelberg 1975)</ref>

אפרה פוזר בשמורת טבע ליד העיירה הקטנה ברברטון במפומאלנגה.

בשנת 1989 פרסם המכון הבוטני הלאומי תיק של שבעה הדפסים של ציורי פרחים שנבחרו משני כתבי עת שנשמרו על ידי אמה ג'וזינה לטי, ונמצאו בספריית מרי גאן של המכון בפרטוריה.

האגודה הבוטנית של דרום אפריקה הנציחה אותה בהענקת "מדליית לטי קתנה" המוענקת על תרומות משמעותיות לקידום הצמחייה הדרום אפריקאית באמצעות מדיום של ציורים או ציורים בוטניים שפורסמו.

==קישורים חיצוניים==

== הערות שוליים ==

קטגוריה:מאיירות
קטגוריה:נשים דרום אפריקאיות
קטגוריה:בוטנאים
קטגוריה:ילידות 1895
קטגוריה:נפטרות ב-1985
מאנקיז

מאנקיז היא סדרת דרמת אקשן לילדים ונוער, שנוצרה ונכתבה בידי שחר סגל ואורן יעקובי וביים אמיל בן שמעון. הסדרה עלתה לשידור ב-TeenNick, לצופי HOT, ב-21 באוקטובר 2021.

== סקירת הסדרה ==

== עלילה ==
בועז קוצ'יק עובד כשליח במסעדה יחד עם חברו הטוב אורי. השניים בטעות מוסרים טאקו בתוכו הטמין הבוס שלהם, העבריין הידוע שלמה ניצחון, טבעת יהלום יקרה שנגנבה משגרירות "שאנשי – יאן". כדי לפצות אותו הם נשלחים לבצע שוד גדול ולגנוב את הכתר היקר שמוצג במקדש "שאנשי-יאן". אליהם תצטרף רוני, אחותו של בועז וארבעת חבריה, בלוגרים מצליחים ומוכרים שתקועים יחד בבידוד. הם מתגייסים למבצע המגלומני שמתרחש בזמן הקורונה, כשהמשטרה בעקבותיהם.

== דמויות ==
=== דמויות ראשיות ===
* בועז קוצ'יק (לי בירן) – שליח מסעדה. אחיה הגדול של רוני. בסוף הסדרה הופך לבן זוגה של סתיו
* אורי (אונה) (תובל שפיר) – גאון מחשבים. עובד עם קוצ'יק במסעדה. חולה לב. הוא וקוצ'יק חברים עוד משרותם הצבאי.
* סתיו חסון (עומר נודלמן) – יוטיוברית, בת זוגו של שון, אשר מעוניינת בסיום יחסיהם המקצועיים והאישיים. מתאהבת בהמשך בקוצ'יק, ובסוף הסדרה הופכת לזוגתו. נועלת את נירו בסוף הסדרה לאחר שהוא זייף את הבידוד.
* רוני קוצ'יק (רוני דלומי) – וולוגרית של DIY. אחותו הקטנה של בועז.
* גולן קריטי (נוה צור) – שחקן ושותפה של רוני לוולוג. היה פרה בימי הולדת עד שפוטר בעקבות עימות עם אחד האבות שהיה באירוע של יום הולדת. מחשיב את עצמו לשחקן מוכשר, על אף כולם חושבים שהוא לא. בוגר "סטודיו למשחק ניסן נתיב".
* שון כהנא (בן זיני) – יוטיובר, בן זוגה של סתיו. גילה דרך הודעה של נירו, על הרצון של סתיו להיפרד ממנו.
* נעמי קינג יו (מאיה לבני) – וולגרית ביוטי. ביתה של סו. "צברית", לעומת הוריה שבאו מהנסיכות.

=== דמויות משניות ===
* תיקי פור (טלי אורן) – חוקרת שחקרה את הפרשה של שלמה. אישה בהריון מתקדם, שלא מוכנה שימשיכו את החקירה בלעדיה. בסוף הסדרה היא יולדת.
* דרור (דין מירושניקוב) – המחליף של תיקי בחקירה.
* סו יונג קינג יו (לוטוס אתרוג) – אמה של נעמי. עבדה בשגרירות שאנשי יאן בתחום הביטחון, עד שפוטרה בעקבות פרשת הטבעת. גילתה שבתה מעורבת בשוד. שבה בסוף הסדרה לתפקידה ואף קודמה ליו"ר האבטחה של המקדש.
*שלמה ניצחון (רפי אמזלג) – האנטיגוניסט הראשי. מעסיקם של קוצ'יק ואונה. בעל מסעדה וקזינו. סוחט את השגריר. חובש פאה. נעצר בעקבות חטיפתה של סתיו (למרות שלא ידע שהיא במכוניתו) וגנבת הכתר.
*נירו (דורון מדלי) – בעל הסוכנות שבו חברים הוולגרים. קנה מלון שבו מיוצגיו ילונו ויצטלמו לתוכנית מציאות. זייף את הבידוד של המיוצגים שלו, ובתור נקמה נעלה אותו סתיו במלון.
*השגריר (קליף הומאל) – שגריר שאנשי יאן. מהמר בקזינו של שלמה, מה שמאפשר לשלמה לסחוט אותו על ידי סגירת חובות ההימורים שלו. נעצר בסוף הסדרה.
*עלמה (לא יודע) אחות של אונה

== קישורים חיצוניים ==
* 

==הערות שוליים==

קטגוריה:סדרות טלוויזיה ישראליות
קטגוריה:סדרות דרמת נעורים ישראליות
קטגוריה:סדרות טלוויזיה ישראליות שעלו לשידור בשנת 2021
קטגוריה:TeenNick: תוכניות וסדרות
מרגרט מי

מרגרט מי (באנגלית: Margaret Mee; 22 במאי 1909 – 30 בנובמבר 1988) הייתה אמנית בוטנית בריטית שהתמחתה בצמחים מיער הגשם באמזונס הברזילאי. היא הייתה גם בין אנשי הסביבה הראשונים שהפנו את תשומת הלב להשפעה של כרייה בקנה מידה גדול וכריתת יערות על אגן האמזונס.<ref>Obituary, The Times, 3 December 1988</ref>

== ראשית חייה ==
מרגרט אורסולה בראון נולדה בווייטהיל, צ'שם בשנת 1909. היא למדה בבית הספר של ד"ר צ'לונר, אמרשם, ואחריה בבית הספר לאמנות, מדע ומסחר, בווטפורד. לאחר תקופה קצרה בהוראה בליברפול החליטה לנסוע לאירופה.

בעודה בברלין בשנת 1933, בראון היה עדה לשריפת הרייכסטאג והחרם על היהודים, מה שחיזק את דעותיה השמאלניות. במהלך מלחמת העולם השנייה עבדה בהטפילד כשרטטת במפעל המטוסים דה האבילנד.<ref></ref>

== חיים אישיים ==
מי נישאה לרג'ינלד ברוס בארטלט בינואר 1936. בדומה לבעלה, היא הפכה לפעילת באיגוד המקצועי והצטרפה למפלגה הקומוניסטית. מי פנתה לאגוד המקצועי הלאומי בשנת 1937, וסירבה לעבוד אצל ארנסט בווין. הנישואין עם בארטלט לא היו מאושרים, ולאחר פרידה ארוכה הסתיימו בגירושין בשנת 1943. מאוחר יותר נישאה לגרוויל מי, שלמד גם הוא בבית הספר לאמנות של סנט מרטין, בסוף שנות הארבעים.

== קריירה כאמנית ==
לאחר המלחמה למדה מי אמנות בבית הספר לאמנות של סנט מרטין בלונדון. בשנת 1950 למדה בבית הספר לאמנויות ולמלאכה של קמברוול. שם רכשה את סגנון האיור שלה, וקיבלה תעודה בציור ועיצוב בשנת 1950.

היא עברה לברזיל עם בעלה גרויל מי בשנת 1952 כדי ללמד אמנות בבית הספר הבריטי בסאו פאולו. בשנת 1956 הייתה הנסיעה הראשונה שלה לבלם באגן האמזונס. לאחר מכן הפכה לאמנית בוטנית במכון סוטו דה בוטניקה של סאו פאולו בשנת 1958, חקרה את יערות הגשם וליתר דיוק את מדינת האמזונס.

משנת 1964, ציירה את הצמחים שראתה, חלקם חדשים למדע, וכן אספה צמחים להמחשה מאוחרת יותר. היא יצרה 400 גליונות של איורי גואש, 40 ספרי סקיצות ו-15 יומנים.

מי נסעה לוושינגטון, ארצות הברית בשנת 1964 ולאנגליה בשנת 1968 לתערוכה והוצאת ספרה, "פרחי היער הברזילאי". היא העבירה הרצאה בוושינגטון ארצות הברית בשנת 1967. היא חזרה לברזיל והצטרפה להפגנות כדי למשוך תשומת לב בינלאומית לכריתת יערות אזור האמזונס.

== מוות, הכרה וכבוד ==
מי נפטרה בעקבות תאונת דרכים בסיגרייב, אנגליה, ב-30 בנובמבר 1988. היא הייתה בת 79.

בינואר 1989 הקימו בגני קיו אנדרטה לזכרה, לציון עבודות הבוטניות והמערכות הסביבתיות.<ref>Prance, Ghillean T. (August 1989). "Margaret Ursula Mee, M.B.E.". The Linnean. 5 (3): 38–39.</ref>

בשנת 1976 קיבלה מי תואר כבוד על שירותיה לבוטניקה הברזילאית ושותפות של החברה הלינאית בשנת 1986.

היא קיבלה גם הכרה בברזיל, כולל אזרחות כבוד של ריו בשנת 1975.

בשנת 1990 מי זכתה להכרה בהישגיה הסביבתיים על ידי תוכנית הסביבה של האו"ם (UNEP) שהוסיפה את שמה לרשימת 500 אנשי הכבוד העולמיים.

יומניה של מרגרט מי, שנכתבו בין השנים 1956–1988, פורסמו לאחר מותה בשנת 2004 וכללו תיאור מאויר של מסעותיה ביערות הגשם של האמזונס.<ref>Mee, Margaret (2004). Mee's Amazon – Diaries of an Artist Explorer. Antique Collectors' Club Ltd</ref>

רוב האיורים שלה הם חלק מאוסף גני קיו.

==קישורים חיצוניים==

== הערות שוליים ==

קטגוריה:מאיירות בריטיות
קטגוריה:בוטנאים
קטגוריה:הרוגות תאונות דרכים
קטגוריה:ילידות 1909
קטגוריה:נפטרות ב-1988
שורש 41

שורש 41, או צון בּוּ (בסינית: 寸部, פיניין: Cùn bù) הוא השורש הארבעים ואחד של הכתב הסיני. פירושו "אגודל" והוא אחד מתוך 31 (מתוך סך הכל 214 שורשי הקאנגשי) שורשים המורכבים משלושה קווים.

במילון קאנגשי יש 40 תווים (מתוך 49,030) שניתן למצוא תחת שורש זה.

== התפתחות ==
<gallery>
קובץ:寸-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:寸-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:寸-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>

== תווים נגזרים ==
{| class="wikitable"
! מספר קווים נוספים !! תווים
|----
| +0 || style="font-size: large;" | 寸
|----
| +2 || style="font-size: large;" | 对<sup>SC</sup> (=對)
|----
| +3 || style="font-size: large;" | 寺 寻<sup>SC</sup> (=尋) 导<sup>SC</sup> (=導)
|----
| +4 || style="font-size: large;" | 寽 対<sup>JP</sup> (=對) 寿<sup>SC/JP</sup> (=壽 <small>-> 士</small>)
|----
| +5 || style="font-size: large;" | 尀 (=叵 <small>-> 口</small>)
|----
| +6 || style="font-size: large;" | 封 専<sup>JP</sup> (=專)
|----
| +7 || style="font-size: large;" | 尃 射 尅 (=剋 <small>-> 刀</small>) 将<sup>SC/JP</sup> (=將)
|----
| +8 || style="font-size: large;" | 將 專 尉
|----
| +9 || style="font-size: large;" | 尊 尋 尌
|----
| +11 || style="font-size: large;" | 對
|----
| +12 || style="font-size: large;" | 導
|}

== לקריאה נוספת ==
* 
* 

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=5BF8 מאגר Unihan - U+5BF8]

קטגוריה:שורשים (כתב סיני)
עין יבקע

עין יבקע הוא מעיין שכבה מעט מעל ערוץ נחל ציפורי, סמוך ליישוב כעביה-טבאש-חג'אג'רה. המעיין כולל נביעה לתוך בריכה גדולה ומסודרת המתוארכת לתקופה הרומית בארץ ישראל. מן הבריכה יוצא פלג קצר המתחבר למערכת הובלת המים לטחנת הנזירים במורד הנחל. המעיין ידוע גם בשם "מעיין הסוסים".

המקום נוקה וטופח על ידי רשות ניקוז ונחלים קישון, אשר הכשירה אותו לקליטת מטיילים, עם מתקנים מינימליים.

המעיין נמצא על תוואי שביל ישראל ושביל הסנהדרין.

== קישורים חיצוניים ==
* [https://www.rnkishon.co.il/פרויקטים/עין-יבקע/ עין יבקע] באתר רשות ניקוז ונחלים קישון

יבקע
קטגוריה:שביל ישראל
FBI: המבוקשים ביותר

FBI: המבוקשים ביותר (באנגלית: FBI: Most Wanted) היא סדרת דרמת פשע אמריקאית העוסקת במרדף יחידה מיוחדת של סוכני FBI אחרי פושעים מבוקשים ביותר. היא סדרת ספין אוף של סדרת הטלוויזיה "FBI".<ref></ref>

הסדרה מופקת ומשודרת ברשת הטלוויזיה האמריקאית CBS. העונה הראשונה עלתה לשידור ב-7 בינואר 2020, ונגמרה ב-5 במאי 2020. העונה השנייה עלתה לשידור ב-17 בנובמבר 2020 ונגמרה ב-25 במאי 2021. העונה השלישית עלתה לשידור ב-21 בספטמבר 2021.<ref name="S3Renewal"></ref>

ב-9 במאי 2022 הסדרה חודשה לעונות רביעית וחמישית.

==סקירת הסדרה==

==עלילה==
הסדרה מתמקדת בכוח משימה מיוחד ואיכותי של ה-FBI, צוות קטן וייחודי שנועד לעקוב וללכוד נמלטים ידועים לשמצה המשובצים ברשימת המבוקשים ביותר של ה-FBI. הסוכן המיוחד ג'ס לקרוי הוא ראש צוות המשימה, והוא התמחה כפרופלאי.

הסדרה מתמקדת יותר בניתוח הפושעים ובבניית פרופילים שלהם במטרה ללכוד אותם, בשונה מסדרת המקור, "FBI", וסדרת הספין-אוף הנוספת "FBI: אינטרנשיונל" העוסקות יותר בפשע ובחקירה.

==שחקנים==
* ג'וליאן מקמהון – ג'ס לקרוי- הפרופילאי והסוכן המיוחד העומד בראש הצוות. נרצח בעונה 3.
* קלאן לוץ – קני "קן" קרוסבי- קצין לשעבר במודיעין הצבאי.<ref></ref>
* רוקסי שטרנברג – שריל בארנס- סגניתו של מפקד היחידה.
* קיישה קאסל-יוז – האנה גיבסון- האנליסטית של היחידה.
* נת'ניאל ארקנד – קלינטון סקיי- סוכן מיוחד של ה-FBI וגיסו של לקרוי
* דילן מקדרמוט - רמי סקוט- הסוכן המיוחד העומד בראש הצוות לאחר מותו של ג'ס.
* אלכסה דבאלוס- קריסטין גיינס- סוכנת מיוחדת של ה-FBI שעברה למשרד ממיאמי בעונה 2. במספר פרקים מדברים על החוויה שעברה במשימות החשאיות שלה לפני שהצטרפה לצוות.

בסדרה מופיעים לעיתים גם שחקני סדרת האם: מיסי פרגרים, זיקו זאקי, אבונה נואל, ג'ון בויד, אלנה דה לה גרזה וג'רמי סיסטו.

== פרסים ומועמדויות ==
{| class="wikitable"
!שנה
!פרס
!קטגוריה
!מועמד(ים)
!תוצאה
!מקור
|-
! rowspan="2" |2024
! rowspan="2" |פרס אמי האמנותי
|תיאום הפעלולים הטוב ביותר בסדרת דרמה, מיני סדרה או סדרת אנתולוגיה סדרת או סרט
|דקלן מולווי
|
| rowspan="2" |<ref></ref>
|-
|הפעלולים הטובים ביותר
|צ'אד הסלר
|
|}

== קישורים חיצוניים ==
* 

==הערות שוליים==

קטגוריה:סדרות דרמה אמריקאיות
קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:סדרות משטרה ופשע
קטגוריה:קהילת המודיעין האמריקאית בתרבות ובאמנות
קטגוריה:תוכניות טלוויזיה שמתרחשות בניו יורק
קטגוריה:CBS: תוכניות וסדרות
קטגוריה:יוניברסל טלוויזיה: סדרות טלוויזיה
FBI: אינטרנשיונל

FBI: אינטרנשיונל היא סדרת דרמת פשע אמריקאית העוסקת במרדף יחידה מוטסת מיוחדת של סוכני FBI אחרי פושעים ברחבי העולם. היא סדרת ספין אוף של סדרת הטלוויזיה "FBI".

הסדרה מופקת ומשודרת ברשת הטלוויזיה האמריקאית CBS. עונתה הראשונה עלתה לשידור ב-21 בספטמבר 2021.<ref name="SeriesPremiere"></ref>

במאי 2022, CBS חידשה את הסדרה לעונה שנייה ושלישית.<ref name="FBI Season 2-3 Renewal"></ref> העונה השנייה עלתה לראשונה ב-20 בספטמבר 2022.<ref name="S2Premiere"></ref> העונה השלישית עלתה לראשונה ב-13 בפברואר 2024,<ref name="S3Premiere"></ref> שהייתה עיכוב מספטמבר 2023 עקב שביתות ה-WGA ו SAG-AFTRA. מאותה סיבה, יהיו רק 13 פרקים בעונה השלישית.<ref></ref> באפריל 2024, הסדרה חודשה לעונה רביעית.<ref name="S4Renewal"></ref>

==סקירת הסדרה==

==עלילה==
הסדרה מתמקדת בכוח משימה מיוחד ואיכותי של ה-FBI שבסיסו בבודפשט, המשמש כחוד החנית של הארגון באיתור ובנטרול איומים על אינטרסים אמריקאים מעבר לים, ובעיקר באירופה.<ref></ref><ref></ref>

הסדרה מתמקדת בלכידת פושעים מעבר לים, בשונה מסדרת המקור, "FBI", וסדרת הספין-אוף הנוספת "FBI: המבוקשים ביותר" העוסקות בעיקר בפשעים שאירעו בשטח ארצות הברית.

==שחקנים==
* לוק קליינטנק - סקוט פורסטר, הסוכן המיוחד העומד בראש היחידה המוטסת.<ref name=":0"></ref>
* וינסה וידוטו - קמרון וו, בוגרת אקדמיית וסט פוינט. סגניתו החדשה של מפקד היחידה פורסטר.
* קרטר רדווד - אנדרה ריינס, סוכן מיוחד עם רקע בחשבונאות.
* אווה-ג'יין וויליס (עונה 2-הווה) - מייגן "סמיטי" גארטסון, סוכנת יורופול, חברה לשעבר של פורסטר, המחליפה של קתרין הייגר.
* כריסטינה וולף (עונה 3-הווה) - אמנדה טייט, אנליסטית מודיעינית מפקחת של ה-FBI. מובילה את צוות האנליסטים החדש של היחידה המוטסת ה-FBI.
* גרג הובנסיאן (עונות 2-3) - דמיאן פאוול, סוכן מיוחד עם עבר בתור סוכן סמוי. הגיע ליחידה לקראת סוף העונה השנייה, והועבר לגרמניה בתחילת העונה השלישית.
* היידה ריד (עונות 1-2, אורחת בעונה 3) - ג'יימי קלט, סגניתו לשעבר של מפקד היחידה. עוזבת את היחידה המוטסת בתחילת העונה השלישית.
* כריסטיאנה פאול (עונה 1, אורחת בעונה 2) - קתרין ייגר, סוכנת היורופול המשמשת כאשת קשר בין הארגונים.

בסדרה מופיעים לעיתים גם שחקני סדרת האם, FBI: ג'רמי סיסטו, מיסי פרגרים, זיקו זאקי, ג'ון בויד ואלנה דה לה גרזה.

==קישורים חיצוניים==

==הערות שוליים==

קטגוריה:סדרות דרמה אמריקאיות
קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:סדרות משטרה ופשע
קטגוריה:קהילת המודיעין האמריקאית בתרבות ובאמנות
קטגוריה:תוכניות טלוויזיה שמתרחשות בניו יורק
קטגוריה:CBS: תוכניות וסדרות
קטגוריה:יוניברסל טלוויזיה: סדרות טלוויזיה
מחנה שמשון

סמל מחנה שמשון
טקס השלמת תהליך הקמת אגד טנ"א ארצי, טקס הכפפת גדודי טנ"א הצפוניים (703 ו-651) לאגד טנ"א (טכנולוגיה ואחזקה) ארצי. הטקס נערך במחנה שמשון, במסגרתו הועבר הפיקוד מאל"ם חיים רבן אשר סיים את תפקיד לאחר שנתיים מרובות עשייה כמפקד אגד 651 לאל"ם ליאור פרי. כיום האגד הארצי מונה 5 גדודים: גולן/גליל, העמקים, המרכז, הנגב והערבה., אוגוסט 2018
מחנה שמשון בתחילת הכניסה הצפונית של [[דרך נוף יער בית קשת]]
מחנה שמשון הוא מחנה של חיל הטכנולוגיה והאחזקה בצה"ל, הממוקם בסמוך למחלף גולני. במחנה שכנו יחידות שונות ובהן יחש"מ שמשון אשר בשנת 2017 הוסב שמו ל-"גדוד העמקים 651".
המחנה נקרא על שמו של רס"ר אנדג'קו שמשון מנשר, אשר נפל בעת מילוי תפקידו בשנת 1975.

המחנה שוכן בקצה דרך נוף יער בית קשת.

==היסטוריה==
יחש"מ שמשון הוקם לאחר מלחמת העצמאות בסדנת בת גלים שבחיפה, ולאחר מכן הוקמה סדנה נוספת במחנה כורדני מדרום לעכו. יחש"מ שמשון סייע לכוחות צה"ל במלחמת סיני ב-1956. בשנת 1974 הועתק המחנה למיקומו הנוכחי בסמוך לצומת גולני.

לאחר מלחמת יום הכיפורים מוקם יחש"מ 703 והסדנאות הקדמיות אל-על, נפח וצנובר, מועברים לפיקוד יחש"ם 703 "הגליל והגולן".

אנשי היחש"מ סייעו לכוחות הלוחמים במלחמת לבנון הראשונה. בשנת 1999 הוקמה סדנת האופטרוניקה הנותנת מענה טכנולוגי הכולל פתרונות גילוי ואיכון לכל פיקוד הצפון.

בשנת 2003 הושלם איחוד יחש"ם 651 עם יחש"ם 703 וכונה לאחר האיחוד 'היחש"ם הקדמי', במסגרת האיחוד אוחדו סדנאות עבודה שונות ונפתחו סדנאות חדשות.

בשנת 2017 הופכים היחש"מים ובתוכן יחש"ם שמשון לגוף משותף בעל חמישה גדודים במסגרת שינוי ארגוני בפיקוד צפון ויחש"מ שמשון משנה את שמו ל'גדוד העמקים 651'.

==קישורים חיצוניים==

* [https://www.youtube.com/watch?v=wrwTtiIUdY4 מחנה שמשון - טקס פרידה ממפקד המחנה.]

==ביאורים==

==הערות שוליים==

שמשון
קטגוריה:אגף הטכנולוגיה והלוגיסטיקה
שמשון
מסוודה

המִסַוֲּודֵּה (האות מ' בשווא נוטה לחיריק. במקור: אַלְמִסַוֲּדֵּה) היא פנקס בית הדין של צנעא, המכיל תעודות, פסקי דין ושטרות של קהילת צנעא ושאר יהדות תימן.

== פירוש השם ==
פירוש המילה "מסוודה" בערבית הוא "שחורה", כלומר מה שכתוב בפנקס בית הדין הוא שמור וברור, כתוב "שחור על גבי לבן".

== חלקי הפנקס ==
בשנות ה-40 של המאה ה-20 התכתב פרופ' יהודה רצהבי שהתגורר בארץ ישראל עם הרב יוסף קורח שהתגורר בצנעא. מהתכתבות זו ניתן ללמוד על מספר חלקים של המסוודה: אחד ברשות משפחת קארה, שירשו מאבותיהם מארי יוסף קארה ומארי סלימאן קארה שהיו ראשי בית הדין בצנעא; שני ברשות משפחת יצחק הלוי, שירשו ממארי יחיא יצחק הלוי שהיה הרב הראשי של תימן; ושלישי ברשות משפחת קורח, שירשו מהרב עמרם קורח שהיה הרב הראשי של תימן.

כיום קיימים שני חלקים למסוודה:
* כרך א – תעודות בית הדין בין השנים ה'תקכ"ה – ה'תקל"ו (1765–1777). 352 עמודים. הועתק בתימן על ידי מארי חיים חובארה בשנת ה'תרצ"ו (1936), לבקשת פרופ' יהודה רצהבי. כתב היד נתרם לספרייה הלאומית. הוכן לדפוס על ידי פרופ' יהודה ניני, ותורגם על ידי נסין בנימין גמליאלי. יצא לאור על ידי המכון לחקר התפוצות של אוניברסיטת תל אביב בשנת ה'תשס"א (2001).
* כרך ב – תעודות בית הדין בין השנים ה'תקמ"ו – ה'תרכ"ז (1786–1867). עותק ממנו נמסר לספרייה הלאומית.

== קישורים חיצוניים ==
* [https://teman.org.il/content/6955 מסודה], מתוך: לקסיקון ליהדות תימן, באתר האגודה לטיפוח חברה ותרבות

== הערות שוליים ==

קטגוריה:יצירות חכמי תימן
Mynet

mynet הוא שמם של אתר חדשות ואפליקציית מובייל המופעלים בידי חברת "ידיעות תקשורת", זרוע המקומונים של קבוצת "ידיעות אחרונות".

== היסטוריה ==
בשנת 2008 הקימו העורך הראשי של ynet, יון פדר, והעורכת הראשית של ידיעות תקשורת, יעל אדמוני, ערוץ חדשות מקומיות בשם mynet. השם שנבחר מורכב מהלחם בסיסים של המילים my ו-ynet, המבטאות את הרעיון לספק שירות חדשות "אישי" שיביא לתושבים עדכונים וידיעות מהסביבה המקומית שלהם.

תחילה, האתר הוגש בפלטפורמה של ערוץ משנה של ynet, שריכז ידיעות מהערים השונות. בשלוש השנים הראשונות, העורך הראשי של האתר היה העיתונאי נועם רשף. עם עזיבתו בשנת 2011, מונה גיא בניוביץ' לתפקיד העורך הראשי.

בשנת 2017 עברה רשת mynet תהליך מיתוג ועיצוב-מחדש והפכה לאתר חדשות עצמאי, שתחתיו פועלים 19 אתרי חדשות משניים והוא מפעיל מערכת כתבים, עורכים וצלמים משלו.

בשנת 2019 השיקה הרשת אפליקציה חדשה שפותחה על ידי "ידיעות טכנולוגיות", הזרוע הדיגיטלית של "ידיעות אחרונות", ומנגישה את תוכני האתר למשתמשי הטלפונים הסלולריים.

== תוכני האתר ==
האתר מספק חדשות מקומיות במגוון תחומים: פוליטיקה, ספורט, תרבות, חינוך, בריאות, נדל"ן, רכילות, פנאי ואוכל. כמו כן, במהלך השנה משיק האתר מספר פרויקטים גדולים השמים דגש על קידום עסקים קטנים ועצמאיים.

== מבנה ותפעול ==
דסק החדשות המרכזי של mynet ממוקם בבית ידיעות אחרונות בראשון לציון וממנו נערכים מרבית אתרי הרשת. אתר "mynet ירושלים" ואתר "mynet קריות" מתופעלים ממערכות הממוקמות בערים עצמן.
נכון ל-2023, ברשת mynet ישנם 19 אתרים מקומיים, המתופעלים על ידי כ-30 עורכים וכתבים ברחבי הארץ:
* mynet ירושלים
* mynet קריות
* mynet באר שבע והנגב
* mynet חיפה
* mynet פתח תקווה
* mynet ראשון לציון
* mynet רחובות
* mynet נתניה
* mynet חולון
* mynet חדרה
* mynet בת ים
* mynet העמק
* mynet כפר סבא
* mynet מודיעין
* mynet הרצליה
* mynet רעננה
* mynet הוד השרון
* mynet ראש העין
* mynet קיבוץ

== קישורים חיצוניים ==
* 
* 
* [https://www.similarweb.com/website/mynet.co.il/ נתוני גלישה מוערכים], באתר SimilarWeb

==הערות שוליים==

קטגוריה:מוצרי קבוצת ידיעות אחרונות
קטגוריה:מקומונים
קטגוריה:אתרי חדשות ישראליים
שורש 68

שורש 68, או דוֹאוּ בּוּ (בסינית: 斗部, פיניין: Dòu bù) הוא השורש השישים-ושמונה של הכתב הסיני. פירושו "מצקת" והוא אחד מתוך 34 (מתוך סך הכל 214 שורשי הקאנגשי) שורשים המורכבים מארבעה קווים.

במילון קאנגשי יש 32 תווים (מתוך 49,030) שניתן למצוא תחת שורש זה.

市斗 (פיניין: shìdǒu) ולפעמים סתם 斗, משמש לסימול יחידת נפח של 10 ליטרים.

== התפתחות ==
<gallery>
קובץ:斗-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:斗-bigseal.svg|השורש בכתב החותם הגדול (דָאגְ'ווָאן, 大篆; פיניין: Dàzhuàn) לפני מעל 2,000 שנה
קובץ:斗-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>

== תווים נגזרים ==
{| class="wikitable"
!מספר תווים נוספים
! תווים
|-
| +0
| style="font-size: large;" |斗
|-
| +3
| style="font-size: large;" |斘
|-
| +6
| style="font-size: large;" |料斚(=斝)斛
|-
| +7
| style="font-size: large;" |斜
|-
| +8
| style="font-size: large;" |斝
|-
| +9
| style="font-size: large;" |斞斟
|-
| +10
| style="font-size: large;" | 斠斡斢<sup>גרסה SC</sup>
|-
| +12
| style="font-size: large;" | 斢 <sup>גרסת TC</sup>
|-
| +13
| style="font-size: large;" |斣
|}

== לקריאה נוספת ==
* 
* 

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=6597 מאגר Unihan - U+6597]

קטגוריה:שורשים (כתב סיני)
ג'אקומו אורפיצ'ה

ג'אקומו אוֹרֶפִיצֶ'ה (באיטלקית: Giacomo Orefice; 27 באוגוסט 1865 – 22 בדצמבר 1922) היה מלחין איטלקי.

אורפיצ'ה נולד בויצ'נצה הוא למד אצל אלסנדרו בוזי ולואיג'י מנצ'ינלי בבית הספר למוזיקה של בולוניה, ובהמשך היה למורה להלחנה בקונסרבטוריון של מילאנו.

אורפיצ'ה מת במילאנו ב-1922.

== יצירותיו ==
=== אופרות ===
* "הציפורים" (1885)
* "מרישקה" (1889)
* "קונסואלו" (1895, על פי הרומן "קונסואלו" מאת ז'ורז' סאנד; את התפקיד הראשי יצרה צ'זירה פראני, שיצרה כעבור שנה את מימי בלה בוהם של פוצ'יני.
* "הגלדיאטורים" (1898)
* "שופן" (1901), יצירתו המצליחה ביותר של אורפיצ'ה, שבה שילב מוזיקה מאת פרדריק שופן, מעובדת לאריות ודואטים; האופרה מביאה פרשנות דמיונית למדי לכמה אירועים בחיי שופן והעיבודים האופראיים אינם זוכים להערכה רבה. זמרי הטנור אמדאו באסי, אנצו לליבה ואחרים השליטו קטעים מן היצירה בין 1903 ל-1905. בשעתו בוצעו גם בפולנית.
* "צ'צ'יליה" (1902)
* "משה" (1905)
* "פאנה אלטרואי" (1907)
* "ראדה" (1912, על "מאקאר צ'ודרה", סיפור קצר מאת מקסים גורקי
* "איל קסטלו דל סוניו" (לא הופקה)

=== בלט ===
* "לה סוברטה" (1907)

=== מוזיקה תזמורתית ===
* סימפוניה ברה מינור
* "סינפוניה דל בוסקו"
* "אנאקראונטיקה" (4 פרקים: ארטמיס, פאון, ארוס, דיוניסוס)
* קונצ'רטו לצ'לו

=== מוזיקה קאמרית ===
" ריפלסיוני אד אומברה" (חמישייה)
* שלישיית פסנתר
* 2 סונאטות לכינור
* סונאטה לצ'לו

=== פסנתר ===
* "פרלודים של ים"
* "קוואדרי די ארנולד בקלין
* "קרספוסקולי"
* "מיראז'ים"

=== שירים ===
* שירים שונים

==קישורים חיצוניים==

קטגוריה:מלחינים איטלקים
קטגוריה:מלחיני אופרה
קטגוריה:ילידי 1865
קטגוריה:איטלקים שנפטרו ב-1922
נויהופן על הקרמס

נויהופן על הקרמס (בבווארית: Neuhofen an der Krems) היא עיירה במחוז לינץ שבמדינת אוסטריה עילית באוסטריה. 

== גאוגרפיה ==
העיירה נויהופן על הקרמס שוכנת על משולש הגבולות העירוניים של הערים לינץ, ולס, ושטייר. כ-10% מאדמות העיירה מיוערים, ו-75% הם אדמות חקלאיות.

==קישורים חיצוניים==

* 

קטגוריה:אוסטריה עילית: יישובים
סוציולוגיה פוליטית

סוציולוגיה פוליטית היא תחום מחקרי המתמקד בהיבטים של כוח ודיכוי ברמות ניתוח שונות, וכיצד הם פועלים בחברה.<ref></ref> הסוציולוגיה הפוליטית מתעסקת באופן בו חלוקת הכוח מתבצעת, סדר העדיפויות שלה והשלכותיה לאורך זמן על החברה. היא יכולה להתמקד במגוון חברות סוציולוגיות, ממשפחות ועד למדינות.<ref name=":0"></ref>

== מבוא ==
סוציולוגיה פוליטית נתפסת כתת-תחום של סוציולוגיה ופוליטיקה. בתחילת שנות השלושים<ref name=":0" /> ולאור השיבושים החברתיים והפוליטיים שהתרחשו עם עליית הקומוניזם, הפשיזם ומלחמת העולם השנייה צמח תחום זה.<ref></ref> פילוסופים רבים כגון אלכסיס דה טוקוויל, ג'יימס ברייס, רוברט מיכלס, מקס ובר, אמיל דורקהיים וקרל מרקס הבינו כי המוקד המרכזי בתחום זה הוא אלמנט הכוח.<ref></ref>

ההגדרה שהעניקו סוציולוגים פוליטיים ל'כוח' משתנה על פי הגישות והמסגרת הרעיונית המשמשת במחקרם. אולם ההגדרה הבסיסית של 'כוח' היא היכולת להשפיע או לשלוט באנשים או בתהליכים אחרים בספירה החברתית.

סוציולוגים פוליטיים מציעים שכדי להבין כוח, יש ללמוד חברה ופוליטיקה יחדיו ואין להתייחס אליהם כאל תחומים נפרדים.<ref></ref>

== מקור ==
התפתחות הסוציולוגיה הפוליטית משנות השלושים ואילך התרחשה כאשר אנשים בעלי תחומי ידע משותפים לסוציולוגיה ולפוליטיקה ניסו לבחון אפשרות לחבר בין שני תחומי המחקר.<ref name=":0" /> ניתן לראות את הסוציולוגיה כניתוח רחב של החברה האנושית ואת יחסי הגומלין בין החברות השונות בה. ההתמקדות היא בעיקר ביחסים שבין ההתנהגות האנושית של הפרט מול החברה. מדע המדינה או פוליטיקה כתחום מחקר ממוקם בתוך הגדרה זו של סוציולוגיה ולעיתים נחשב כתת-תחום מפותח של הסוציולוגיה, אך הוא נתפס כתחום מחקרי עצמאי בשל היקף היריעה המדעית הנעשית בו. הפוליטיקה מציעה הגדרה מורכבת ויש לציין כי המשמעות של המילה 'פוליטיקה' סובייקטיבית וכפופה לפרשנותו של המחבר ולהקשר. החל מחקר מוסדות השלטון, מדיניות ציבורית, כלכלה ביחסי כוח.<ref name=":1"></ref>

סוציולוגיה פוליטית זכתה להכרה בקרב דמויות כגון ממוסקה לפארטו, אשר הבינו שפוליטיקאים ופוליטיקה אינם פועלים בריק החברתי, והחברה פועלת מחוץ לפוליטיקה. זו הנקודה בה סוציולוגיה פוליטית מתחילה להתמקד ביחסים בין החברה והפוליטיקה.<ref name=":1" />

עבודות רבות מראות היבטים של סוציולוגיה פוליטית, החל מעבודותיהם של קונט וספנסר ועד דמויות אחרות כגון דורקהיים. בנוסף לכך, גוף עבודתם של קרל מרקס ומקס וובר נחשבים תשתית רעיונית של תחום זה.<ref name=":1" />

== ראו גם ==
* ספקטרום פוליטי
* סוציולוגיה

==קישורים חיצוניים==
* 

== הערות שוליים ==

קטגוריה:סוציולוגיה
קטגוריה:סוציולוגיה פוליטית
קטגוריה:פוליטיקה
קטגוריה:מדע המדינה
קטגוריה:פילוסופיה של המשפט
בורגקירכן

בורגקירכן (בבווארית: Burgkirchen) היא עיירה במחוז בראונאו אם אין שבמדינת אוסטריה עילית באוסטריה. 

== גאוגרפיה ==
העיירה בורגקירכן שוכנת באזור המנהלי אינפירטל. כ-30% מאדמות העיירה מיוערות, ו-61% הן אדמות חקלאיות.

==קישורים חיצוניים==

* 

קטגוריה:אוסטריה עילית: יישובים
אגלסברג

אגלסברג (בבווארית: Eggelsberg) היא עיירה במחוז בראונאו אם אין שבמדינת אוסטריה עילית באוסטריה. 

== גאוגרפיה ==
העיירה אגלסברג שוכנת באזור המנהלי אינפירטל. כ-20% מאדמות העיירה מיוערות, ו-69% הן אדמות חקלאיות.

==קישורים חיצוניים==

* 

קטגוריה:אוסטריה עילית: יישובים
פלדקירכן ביי מאטיגהופן

פלדקירכן ביי מאטיגהופן (בבווארית: Feldkirchen bei Mattighofen) היא עיירה במחוז בראונאו אם אין שבמדינת אוסטריה עילית באוסטריה. פלדקירכן היא ביתה של מחלבת ברגלנדמילך, מחלבת הגבינות הגדולה ביותר באוסטריה.

== גאוגרפיה ==
העיירה פלדקירכן שוכנת באזור המנהלי אינפירטל. כ-23% מאדמות העיירה מיוערות, ו-70% הן אדמות חקלאיות.

==קישורים חיצוניים==

* 

==הערות שוליים==

קטגוריה:אוסטריה עילית: יישובים
צ'זירה פראני

צֶ'זִירָה פֶרָאנִי (באיטלקית: Cesira Ferrani; 8 במאי 1863 בטורינו - 4 במאי 1943 בפולונה) הייתה זמרת סופרן אופראית איטלקייה, שנודעה ביותר בכך ששרה בביצועי בכורה שניים מן התפקידים החשובים ביותר בתולדות האופרה, מימי בהפקה המקורית של לה בוהם מאת פוצ'יני בשנת 1896, ומאנון במאנון לסקו של פוצ'יני בבכורה העולמית שלה ב-1893. פראני שרה רפרטואר גדול, שהקיף לא רק אופרה וריזמו אלא גם יצירות מאת מלחינים כמו ורדי, גונו, וגנר ודביסי.

== קריירה ==
פראני, שנולדה בשם צ'זירה צאנאציו, למדה אצל אנטונייטה פריצ'י בטורינו וב-1887, בבכורה האופראית המקצועית שלה, הופיעה כמיכאלה בכרמן של ביזה, בתאטרו רג'ו די טורינו. באותה שנה שרה בתפקיד ג'ילדה בריגולטו של ורדי ומרגריטה ב"פאוסט, מאת גונו באותו תיאטרון. במשך ארבע השנים הבאות הופיעה בהפקות רבות בקטניה, גנואה וונציה. כמו כן שרה בהפקות אחדות בצרפת. בשנת 1892 הופיעו בתאטרו קרלו פליצ'ה כאמליה ב"סימון בוקאנגרה" של ורדי ובתפקיד הראשי ב"לורליי" של אלפרדו קאטאלאני בניצוח ארטורו טוסקניני.

ב-1895 שרה פראני את תפקיד סוזל באופרה "הידיד פריץ" של פייטרו מסקאני באופרה של מונטה קרלו ויצרה את התפקיד הראשי בבכורה העולמית של "קונסואלו" מאת ג'אקומו אורפיצ'ה, בתיאטרו קומונאלה די בולוניה. בשנה שלאחריה יצרה את תפקיד מימי בהפקה המקורית של לה בוהם מאת פוצ'יני בטורינו (1896). למחרת הבכורה עתירת-ההצלחה של "לה בוהם", שבסיומה נקרא הצוות לצאת אל הקהל המריע חמש-עשרה פעמים, העניק פוצ'יני לפראני את חתימתו עם ההקדשה:

בהמשך להצלחת "לה בוהם", יצאה פראני למסעות הופעות ברוסיה ובספרד, והופיעה בהפקות בקהיר ובליסבון נוסף להופעותיה ברחבי איטליה. ב-1901 שרה פראני בבכורה העולמית של ליצנים מאת מסקאני בתאטרו קרלו פליצ'ה בגנואה.

בלה סקאלה שרה פראני את מליסנד בביצוע הראשון במילאנו של "פליאס ומליסנד" מאת קלוד דביסי, בניצוח טוסקניני, בשנת 1908. יתר תפקידיה כללו את ז'ולייט ב"רומיאו וז'ולייט" מאת גונו פאני ב"סאפפו" ושרלוט מ"ורתר" מאת מאסנה אמליה מ"סימון בוקאנגרה" של ורדי, אליזבת ב"טנהאוזר" וכן אלזה בלוהנגרין ואווה באמני השירה מנירנברג, מאת ריכרד וגנר. הופעתה האחרונה הייתה ב-1909 כמליסנד.

בשנת 1928 הזמינה אותה חברת גרמופון לחזור מפרישתה להקלטה הראשונה של מאדאם בטרפליי מאת פוצ'יני, לשירת השורות המעטות של קייט פינקרטון במערכה השלישית.

== קישורים חיצוניים ==

* [http://forgottenoperasingers.blogspot.com/2013/07/cesira-ferrani-soprano-turin-1863.html "זמרי אופרה נשכחים",צ'זירה פראני]
* [https://www.youtube.com/watch?v=pbRTOsoc7pE יוטיוב, הקלטה של צ'זירה פראני מ"לה בוהם", קול אדוניו, 1902]

==הערות שוליים==

קטגוריה:זמרות סופרן
קטגוריה:זמרות אופרה
קטגוריה:זמרות איטלקיות
קטגוריה:זמרי סופרן
קטגוריה:זמרי אופרה איטלקים
קטגוריה:ילידות 1863
קטגוריה:ילידי 1863
קטגוריה:נפטרות ב-1943
קטגוריה:איטלקים שנפטרו ב-1943
מינהל הטילים והארטילריה הראשי

מינהל הטילים והארטילריה הראשי של משרד ההגנה של הפדרציה הרוסית (ברוסית: Гла́вное раке́тно-артиллери́йское управле́ние Министе́рства оборо́ны Росси́йской Федера́ции, בראשי תיבות: ГРАУ Миноборо́ны Росси́и), הוא מחלקה של משרד ההגנה הרוסי (לפני כן הסובייטי), שהיה כפוף לראש מינהל החימוש של הכוחות המזוינים הרוסים, המכהן במקביל כסגן שר ההגנה. הקמת הארגון מתוארכת לשנת 1577 עם הקמת "פריקאז התותחים", בשנת 1862 זו הפכה ל"מינהל הארטילריה הראשי" (Главное артиллерийское управление, בראשי תיבות ГАУ).

בפרט, המינהל אחראי על הקצאת מדדים לתחמושת וציוד של הצבא הרוסי. על פי קומרסאנט ב-2005, היו למינהל כוללים גדודים צבאיים בקלוגה, רז'ב, סרפוחוב דרומית למוסקבה ובוולגה והרי אורל.<ref>Kommersant-Vlast, Vys Rossikaya Armiya, 2005</ref>

== לקריאה נוספת ==
* Lennox, Duncan (March 1993). "Russian Missile Designators". Jane's Intelligence Review, p.&nbsp;120.
* Zaloga, Steven (August 1994). "Russian Missile Designations". Jane's Intelligence Review, p.&nbsp;342–349.

== קישורים חיצוניים ==
* [http://www.soldiering.ru/army/artillery/grau.php ההיסטוריה של המינהל] 

== הערות שוליים ==

קטגוריה:הצבא האדום
קטגוריה:ברית המועצות: צבא וביטחון
קטגוריה:רוסיה: צבא וביטחון
רשת החלל העמוק הרוסית

רשת החלל העמוק הרוסית (לשעבר הסובייטית) הייתה רשת של אנטנות ומתקני תקשורת גדולים התומכים במשימות של חלליות, ותצפיות אסטרונומיה של רדיו ומכ"ם לחקר מערכת השמש והיקום בתקופה הסובייטית. הוא נבנה כדי לתמוך במשימות החלל של ברית המועצות. רשתות דומות מנוהלות על ידי ארצות הברית, סין, אירופה, יפן והודו.

כיום, רשת החלל העמוק מתוחזקת על ידי רוסיה.

== היסטוריה ==
אחת משתי אנטנות המקלט של התחנה הצפונית, בשימוש בתחילת שנות ה-60.
האנטנה בקוטר 32 מטר בשנת 2009, יחד עם הבניינים שהושלמו חלקית מהתקופה הסובייטית
לרשת התקשורת הסובייטית הראשונה בחלל היו 13 תחנות ותוכננה לעקוב אחר לוויינים המקיפים כדור הארץ ולא לבדיקות תווך בין-פלנטרי.<ref name="ms">Don P. Mitchel. [http://www.mentallandscape.com/V_Telemetry.htm Soviet Telemetry Systems. Deep-Space Communication Centers.]</ref>

משימות בין-כוכביות דורשות אנטנות גדולות יותר, משדרים חזקים יותר ומקלטים רגישים יותר, וב-1959 החל מאמץ לתמוך בשיגור המתוכנן של סדרת המשימות ונרה ובמסגרת תוכנית מאדים. העיצוב שנבחר כלל שמונה צלחות באורך 16 מטר שהונחו על שני גופים של צוללות דיזל,<ref>, page 27</ref> מרותכות יחד ומונחות על מסגרות גשר הרכבת. שלוש אנטנות כאלה נבנו: שתי התחנות הצפוניות לצורך קליטה והתחנה הדרומית במרחק כמה קילומטרים משם לשידור.

בשנת 1978 הוגדלו אנטנות אלה באנטנות באורך 70 מטר ביבפטוריה ובאוסוריסק. בניית האנטנה השלישית בסופה, אוזבקיסטן הופסקה עם קריסת ברית המועצות. החל מ-16 באוקטובר 2018 הודיע מנהל מצפה הרדיו, גנאדי שאנין, כי רוסיה ואוזבקיסטן הסכימו על "מפת דרכים" לשנתיים להשלמת הבנייה.

== מתקנים ==
אנטנת 70 מטר ביבפטוריה
היו שלוש אנטנות עיקריות ברשת החלל העמוק הרוסית:
* אנטנה של 70 מטר ביבפטוריה, בחצי האי קרים
* אנטנה באורך 64 מטרים באגם הדובים, ליד מוסקבה<ref></ref>
* אנטנה של 70 מטר באוסוריסק, בפרימוריה<ref></ref>

== משימות ==
חלק ממשימות תוכנית החלל הסובייטית שהועברו על ידי הרשת הסובייטית כוללות:
* ונרה 11 וונרה 12
* ונרה 13, ונרה 14, ונרה 15, ונרה 16
* תוכנית וגה
* אסטרון
* תוכנית פובוס
* גרנאט
* אינטרבול
* ספקטר-R
* פובוס-גרונט (בשנת 2011)

== הערות שוליים ==

קטגוריה:תוכנית החלל הרוסית
קטגוריה:תוכנית החלל הסובייטית
באד האל

באד האל (בגרמנית: Bad Hall) הוא יישוב ומקום מרפא המונה כ-5,592 תושבים (נכון ל-1 בינואר 2021) באוסטריה עילית, מחוז שטייר אזורטראונוירטל. המחוז השיפוטי האחראי הוא שטייר.

== היסטוריה ==
מעיינות המלח בסולבצבטל כבר היה ידועים לקלטים. מאוחר יותר, מלח הופק מהמים לצרכיהם. בכתב היסוד של המנזר קרמסמינסטר משנת 777, נרשם: salinam, que ad Sulzibach est, et tres homines ibi habitantes salem coquentes ('עבודת המלח שנמצאת על הסולבך, וגרים שם שלושה גברים שמבשלים מלח'). עם הזמן התפתח היישוב הקטן מימי הביניים למרכז אזורי. המקום הזה קיבל זכות להקים שוק בסביבות 1287, מה שהופך אותו לאחד השווקים הוותיקים ביותר באוסטריה.

בסביבות שנת 1600 היה האל מקום ייצור האלברד החשוב ביותר במרכז אירופה.

במהלך מלחמות נפוליאון המקום נכבש מספר פעמים. הערך הרפואי של המים ממעיינות המלח בסולזבאך הוכר רשמית רק כאשר תעשיית הספא פרחה בתחילת המאה ה-19. מקום הרחצה הקטן הראשון נוסד בשנת 1826. בשנת 1827 נבחנו המים בפעם הראשונה ונמצאה תכולת יוד גבוהה. בשנת 1837 הרופא ג'וזף סטארזנגרובר השיג את תקנות הרחצה הראשונות מממשלת המדינה. עם זאת, רק כאשר מדינת אוסטריה עילית השתלטה על המעיין המינרלי בשנת 1855 ניתן להקים ספא נרחב. מאז 1876 שם המקום הוא "Bad".

בסוף המאה ה-19, באד האל, כמו מקומות-מרפא רבים, חווה פריחה כלכלית. פריחה זו תלויה גם בפתיחת רכבת עמק הקרמס בשנת 1882. באד האל נחשב כיום ל"אתר בריאות עולמי". הגיעו אליו אנשים מפורסמים. גוסטב מאהלר ערך את הופעת הבכורה שלו כמנצח בקורפארק בשנת 1880. לאחר נסיגה כלכלית עקב מלחמות העולם והשפל הגדול, הוקם בשנת 1948 ספא מודרני בבאד האל.

ב-20 באוגוסט 2001 באד האל הוכרה כעיר על ידי ממשלת אוסטריה עילית.<ref>[http://www.bad-hall.ooe.gv.at/system/web/fakten.aspx?menuonr=220198023 Zahlen und Fakten, in: Webpräsenz von Bad Hall] abgefragt am 13. November 2015</ref>

== גלריה ==
<gallery>
קובץ:Bad Hall Hehenberg Ölfeld-0074-2.jpg
קובץ:Pfarrkirchen bei Bad Hall Großortnergut Jänner 2021-0056.jpg
קובץ:Marienhof Bad Hall.JPG
קובץ:Trinkhalle Bad Hall.jpg
קובץ:Pfarrkirchen bei Bad Hall Großortnergut Juni 2021-4282.jpg
</gallery>

== קישורים חיצוניים ==

* 

== הערות שוליים ==

קטגוריה:אוסטריה: ערים
קטגוריה:אוסטריה עילית: ערים
קטגוריה:אוסטריה: בריאות ורפואה
קטגוריה:מקומות מרפא
פיקוד החלל של הממלכה המאוחדת

לוגו המרכז למבצעי חלל של חיל האוויר המלכותי, קודמו של פיקוד החלל
פיקוד החלל של הממלכה המאוחדת (באנגלית: United Kingdom Space Command, בראשי תיבות: UKSC) הוא פיקוד משולב של הכוחות המזוינים הבריטיים המאורגן תחת חיל האוויר המלכותי ומאויש על ידי אנשי הצי המלכותי, הצבא הבריטי, חיל האוויר המלכותי והשירות האזרחי הבריטי.<ref></ref> לפיקוד שלושה תחומי פעילות בשטח, ייצור כוח אדם בחלל ותפעול יכולת שטח.

פיקוד החלל הוקם ב-1 באפריל 2021 בפיקודו של סגן-מרשל האוויר פול גודפרי. מטה הפיקוד ממוקם בבסיס היי ויקומב, המשותף עם פיקוד האוויר.<ref></ref> הפיקוד הוקם על בסיס המרכז למבצעי חלל של חיל האוויר המלכותי.

עם הגעתו ליכולת תפעולית מלאה, פיקוד החלל הבריטי "יספק פיקוד ושליטה על כל יכולות החלל של משרד ההגנה, כולל מרכז הפעולות בחלל, תקשורת Skynet, RAF Fylingdales ויכולות אפשריות אחרות".<ref name="mod-20210401"></ref>

בנייר עמדה של פיקוד ההגנה ממרץ 2021 פורסם כי חלק מ-1.4 מיליארד ליש"ט הנוספים שהוקצו לתמוך בפיקוד החלל בעשור הקרוב ישמשו לפיתוח יכולת מודיעינית, מעקב וסיור<ref name="dsm-20210326"></ref> בהמשך להצגת טכנולוגיית Carbonite-2 שהושקה בשנת 2018.<ref name="ukdefencejournal-20180301"></ref>

==ראו גם==
* חיל חלל

== קישורים חיצוניים ==

* 

* [https://www.gov.uk/guidance/uk-space-command פיקוד החלל], באתר ממשלת הממלכה המאוחדת

==הערות שוליים==

קטגוריה:2021 בממלכה המאוחדת
קטגוריה:פיקודים של חיל האוויר המלכותי
קטגוריה:הממלכה המאוחדת: צבא וביטחון
קטגוריה:גופי לוחמת חלל
Jurassic World Evolution 2

Jurassic World Evolution 2 הוא משחק וידאו מסוג סימולציות עסקים של החברה "Frontier Developments" שיצא ב-9 בנובמבר 2021 ומהווה המשך למשחק המחשב Jurassic World Evolution מ-2018. המשחק מבוסס על הסרטים החמישי והשישי בסדרת סרטי פארק היורה - עולם היורה: נפילת הממלכה מ-2018 ועולם היורה: השלטון שייצא ב-2022.

משחק זה ייצא ב-9 בנובמבר 2021 למשחק בפלייסטיישן 4, פלייסטיישן 5, Microsoft Windows, ב-Xbox One וב-Xbox Series X/S.

==תוכן==
בניגוד למשחק הקודם המתקיים על הארכיפלג הבדיוני "5 המיתות", משחק זה מתרחש עם עלילת "עולם היורה: נפילת הממלכה", על אדמת ארצות הברית והוא כולל נופי יערות ומדבריות לצד נופים שונים.

משחק זה מדמה מעין גן חיות המיועד לדינוזאורים ובו מבקרים ופועלים. הוא מכיל מעל 75 מינים פרהיסטוריים כולל דינוזאורים, פטרוזאורים וזוחלים ימיים להם השחקן צריך לספק מזון, משאבי מחיה ווטרינרים מיוחדים. במשחק זה הדינוזאורים פועלים עם בינה מלאכותית ויכולים להילחם ביניהם או להתאחד. ישנם גם יותר צורות נופים מהמשחק הקודם ומכיל סוגים שלא נכללו בו, כמו הצ'יאנשוזאורוס, אך גם את הסוגים הפופולרים כמו הטירנוזאורוס או הטריצרטופס. ישנם מכלאות מותאמות לטורפים ולצמחוניים ותנאי מכלאות שונות. במשחק ישנם גם מופעים עבור המבקרים ופנייה להעדפותיהם לצפייה.

השחקן מתקדם במשחק על ידי גיוס מדענים למחקר והדגרת מינים פרהיסטוריים, לאחר חילוץ של ה-DNA שלו ממאובנים ולעיתים גם חילוץ תכונות כמו עמידות למחלות מסוימות.

המשחק מלווה בקריינותם של ג'ף גולדבלום וברייס דאלאס הווארד בתפקידם כ-איאן מלקולם ו-"קלייר דירינג".

==קישורים חיצוניים==

* 

קטגוריה:משחקי וידאו משנת 2021
קטגוריה:פארק היורה: משחקי וידאו
קטגוריה:משחקי בניית פארקי שעשועים
קטגוריה:משחקי וידאו שפותחו בממלכה המאוחדת
ניקולאי בוילסן

ניקולאי מולר בוילסן (בדנית: Nicolai Møller Boilesen; נולד ב-16 בפברואר 1992) הוא כדורגלן דני המשחק בעמדת המגן השמאלי.

==קריירת מועדונים==
בוילסן התחיל לשחק כדורגל במועדוני בקבוצות כדורגל מקומיות, עד שבגיל 12 הצטרף למחלקת הנוער של ברונדבי. בדצמבר בוילסן הצטרף לאקדמיה לכדורגל של אייאקס ששילמה תמורתו כחצי מיליון אירו. ב-3 באפריל 2011 בוילסן ערך את הופעת הבכורה שלו בקבוצה הבוגרת בניצחון 0-3 נגד הראקלס אלמלו. בספטמבר בוילסן נפצע בירך ונעדר כחצי שנה ממגרשי הכדורגל. גם בעונת נעדר מרוב משחקי הקבוצה עקב פציעה. ב-10 בנובמבר 2013 הבקיע את שער הבכורה שלו בקבוצה בניצחון 0-2 נגד ניימכן.

ב-25 באוגוסט 2016 בוליסן חתם בפ.צ. קופנהגן מליגת העל הדנית.

==קריירה בינלאומית==
ב-10 באוגוסט 2011 בוילסן ערך את הופעת הבכורה שלו בנבחרת דנמרק בהפסד 2-1 ל. ב-15 בנובמבר 2013 בוילסן הבקיע את שער הבכורה שלו בנבחרת בניצחון 1-2 נגד .

בוילסן נכלל בסגל המורחב של הנבחרת לקראת מונדיאל 2018, אך לא נכלל בסגל הסופי. לעומת זאת, הוא נכלל בסגל הנבחרת לקראת יורו 2020 בו הגיע דנמרק לחצי הגמר.

==תארים==
; אייאקס
*ליגת העל ההולנדית: , , , 
*מגן יוהאן קרויף: 

; פ.צ. קופנהגן
*ליגת העל הדנית: , 

==קישורים חיצוניים==

קטגוריה:כדורגלנים דנים
קטגוריה:מגני כדורגל דנים
קטגוריה:באלרופ: כדורגלנים
קטגוריה:כדורגלני אייאקס
קטגוריה:כדורגלני פ.צ. קופנהגן
קטגוריה:כדורגלני נבחרת דנמרק
קטגוריה:כדורגלני יורו 2020
קטגוריה:ספורטאים דנים בהולנד
קטגוריה:דנים שנולדו ב-1992
כריסטיאן נורגארד

כריסטיאן ת'רס נורגארד (בדנית: Christian Thers Nørgaard; נולד ב-20 במרץ 1994) הוא כדורגלן דני המשחק בעמדת הקשר בברנטפורד ובנבחרת דנמרק.

==קריירת מועדונים==
נורגארד, התחיל את בקבוצות כדורגל מקומיות ובגיל 14 הצטרף למחלקת הנוער של לינגבי בולדקלוב. ב-20 בנובמבר 2011 נורגארד ערך את הופעת הבכורה שלו בקבוצה הבוגרת בתיקו 2-2 נגד קוגה. בינואר , נורגארד חתם לשלוש וחצי שנים בהמבורג מהבונדסליגה תמורת 400 אלף אירו. נורגארד, שיחק בעיקר בקבוצת המילואים של המועדון בעוד שבקבוצה הבוגרת לא זכה לדקות משחק.

ב-21 באוגוסט 2013 חתם נורגארד בברונדבי לארבע שנים. בינואר נורגארד חתם על חוזה חדש בקבוצה שלפיו ישחק בקבוצת עוד שנתיים וחצי. נורגארד היה שותף לזכייה של הקבוצה בגביע הדני בעונת .

ב-19 ביולי 2018 חתם נורגארד לארבע שנים בפיורנטינה מהסרייה א' תמורת 3.5 מיליון אירו. בפיורנטינה, שיחק עונה אחת בה רשם 6 הופעות בליגה.

ב-28 במאי 2019 חתם נורגארד בברנטפורד מהפוטבול ליג צ'מפיונשיפ. באוקטובר נורגארד נפצע ונעדר מהמגרשים כארבעה חודשים. ב-13 באוגוסט 2021 נורגארד הבקיע את שער הבכורה שלו במועדון בניצחון 0–2 נגד ארסנל.

==קריירה בינלאומית==
בצעירותו, נורגארד שיחק בכל הנבחרות הצעירות של דנמרק ורשם בהן 73 הופעות בסך הכל. ב-8 בספטמבר 2020 נורגארד ערך את הופעת הבכורה שלו בנבחרת הבוגרת בתיקו 0-0 נגד . ב-9 באוקטובר 2021 נורגארד הבקיע את שער הבכורה שלו בנבחרת בניצחון 0–4 נגד .

נורגארד שיחק עם הנבחרת ביורו 2020, בו הגיעה לחצי הגמר, הישג השיא שלה מאז הזכייה ביורו 1992.

נכלל בסגל נבחרת דנמרק לטורניר מונדיאל 2022.

נכלל בסגל נבחרת דנמרק לטורניר יורו 2024.

==תארים==
; ברונדבי
*הגביע הדני: 

; ברנטפורד
*פלייאוף העלייה לפרמייר ליג: 

; אישיים
*כדורגלן השנה בברונדבי: 

==קישורים חיצוניים==

== הערות שוליים ==

קטגוריה:כדורגלנים דנים
קטגוריה:קשרי כדורגל דנים
קטגוריה:קופנהגן: כדורגלנים
קטגוריה:כדורגלני לינגבי בולדקלוב
קטגוריה:כדורגלני המבורג
קטגוריה:כדורגלני ברונדבי
קטגוריה:כדורגלני פיורנטינה
קטגוריה:כדורגלני ברנטפורד
קטגוריה:כדורגלני נבחרת דנמרק
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:ספורטאים דנים בגרמניה
קטגוריה:ספורטאים דנים באיטליה
קטגוריה:ספורטאים דנים באנגליה
קטגוריה:דנים שנולדו ב-1994